**Егер балаңыз баяу қимылдайтын болса......**

* Балаңыз қандай, сол қалпында қабылдаңыз және оны жақсы көріңіз.
* Оны асықтырмаңыз, мадақтаңыз, сөзіңізбен, көзқарасыңызбен жігерлендіріңіз.
* Шыдамдылық танытыңыз. Баяу қимылдайтын балалармен жұмыс адамды шаршатады және ұстамдылықты қажет етеді. Дауыс көтеріп сөйлемеңіз.
* Балаңызды «уақытқа» жұмыс істеуге ешқашанда үйретпеңіз. Уақытқа жұмыс істеу баяу қимылдайтын балаға мүлдем кері әсерін тигізеді.
* Өз күшіне сенімділігін дамытуға барынша мүмкіндік туғызыңыз.
* Әрқашан баяу қимылдайтын балаға іс-әрекет жасар алдында біраз уақыт керек екенін ескеруіңіз тиіс.
* Іс-қимылын алдын алатындай әрекет жасаңыз. Бала тапсырманы тезірек орындауы үшін алдын ала ескертіп, барынша қолайлы жағдай тудырыңыз.
* Бірге отырып жұмыс істеуге тартыңыз. Себебі, көпшіліктің көңілімен бірігіп, бала өзінің іс-әрекетін басқа балалардың іс-әрекетімен бірлестіруге тырысады.
* Күн тәртібін қатаң сақтауға машықтандырыңыз.
* Баланың бойында уақытты үнемдеу сезімін қалыптастырыңыз.
* Балаңызды дене тәрбиесі мәдениетіне тартыңыз.
* Жұмыс істеу барысында көңіліңізді балаңызға жиі аударыңыз.

**Егер балаңызда қорқыныш сезімі байқалса.....**

* Балаңыз қандай, сол қалпында қабылдаңыз және өзгеруіне мүмкіндік беріңіз.
* Сіздің балаңыз тұрақтылықты, сабырлықты, қайырымдылықты сезіне білуі керек.
* Балаға жағымды әсерлерді көбірек беріңіз: жылы көзбен қараңыз, жас ерекшелігіне қарай тығыз қарым-қатынаста болыңыз, баланың өзіне де, оның мәселелеріне де ерекше көңіл бөліп, оны белсенді тыңдай біліңіз.
* Баланың қорқыныш сезіміне түсіністікпен қараңыз: күлмеңіз, қоқыныш сезімін күштеп жеңдіруге тырыспаңыз.
* Шыдамдылық танытыңыз.Егер ешқандай әрекет көмектеспесе, онымен өз жасынан бірнеше жас кішкентай болғандай сөйлесу керек.
* Балаңызды ашушаң адамдар қоршаған ортадан алшақтатыңыз.
* Балаңызға тек түнде ғана емес, күндіз де үрей тудыратын оқиғаларды айтпаңыз, дәл осындай киноларды көрсетпеңіз.
* Күні бойы балаңызды бір іспен алдандырыңыз.
* Үрей тудыратын жағдайларды баламен алдын ала талқылап, сондай жағдайға баланың қандай іс-әрекет жасау керектігіне дайындау қажет.
* Тез арада мақсатқа жету қиын, сондықтан шыдамдылық танытыңыз.
* Егер баланың қорқыныш сезімі кетпей, керісінше өрши түссе, маманның көмегіне сүйену керек.